Legal Document

Category: 38

Text:
25. ΑΠΟΦΑΣΗ ΕΠΙΤΡΟΠΗΣ ΤΡ ΑΠΕΖΙΚΩΝ ΚΑΙ ΠΙΣΤΩΤΙΚΩΝ  ΘΕΜΑΤΩΝ ΤΡ ΑΠΕΖΑΣ ΤΗΣ ΕΛΛΑΔΟΣ της 29 Ιαν.-6 Φεβρ.2003 (ΦΕΚ Α΄26) (Συν.142/10-1-2003 θέμα 6) Τροποποίηση των διατάξεων της ΠΔ/ΤΕ 2258/2.11.1993, όπως ισχύει, σχετικά με το ανώτατο όριο άντλησης κεφαλαίων από τη διατραπεζική αγορά, που έχει καθοριστεί για τα πιστωτικά ιδρύματα που λειτουργούν με τη μορφή πιστωτικού συνεταιρισμού. Αφού έλαβε υπόψη: α) το Ν. 2076/92 "Ανάληψη και άσκηση δραστηριότητας πιστωτικών ιδρυμάτων και άλλες συναφείς διατάξεις", β) τις διατάξεις της ΠΔ/ΤΕ 2258/2.11.1993 "Καθορισμός πλαισίου λειτουργίας και εποπτείας πιστωτικών ιδρυμάτων υπό τη μορφή πιστωτικών συνεταιρισμών του Ν. 1667/1986" και ειδικότερα την παράγραφο 4α του κεφαλαίου Α, όπως τροποποιήθηκε με την απόφ. Ε.Τ.Π.Θ. 83/20/20.9.2000, με την οποία καθορίστηκε σε ποσοστό 15% των ιδίων κεφαλαίων κάθε συνεταιριστικής τράπεζας το ανώτατο όριο για την εκ μέρους της άντληση κεφαλαίων από τη διατραπεζική αγορά, γ) το από 5.7.2002 (ΑΠ 26651) έγγραφο της Ένωσης Συνεταιριστικών Τραπεζών Ελλάδος καθώς και το από 13.3.2002 (ΑΠ 26208) έγγραφο της Παγκρήτιας Συνεταιριστικής Τράπεζας ΣΥΝ.Π.Ε., με τα οποία ζητείται να παρασχεθεί στις συνεταιριστικές τράπεζες η δυνατότητα άντλησης κεφαλαίων από τη διατραπεζική αγορά με όρους ισοδύναμους προς αυτούς που ισχύουν για τα πιστωτικά ιδρύματα, τα οποία λειτουργούν με τη μορφή ανώνυμης εταιρείας, με κατάργηση του πιο πάνω ορίου,  Σελ. 176,08 Τεύχος 1434 Σελ. 62 δ) την από 7.1.2003 σχετική εισήγηση της Διεύθυνσης Νομισματικής Πολιτικής και Τραπεζικών Εργασιών της Τράπεζας της Ελλάδος, αποφάσισε τα εξής: Τροποποιούνται οι διατάξεις του Κεφ. Α, παράγρ. 4α, της ΠΔ/ΤΕ 2258/2.11.93, όπως ισχύει και καθορίζεται σε ποσοστό 25% των ιδίων κεφαλαίων κάθε συνεταιριστικής τράπεζας το ανώτατο όριο άντλησης κεφαλαίων από τη διατραπεζική αγορά, υπό την προϋπόθεση ότι η συνεταιριστική τράπεζα:  α) δραστηριοποιείται σε ολόκληρη την ελληνική επικράτεια, κατά τα προβλεπόμενα στο Κεφ. Β. της ΠΔ/ΤΕ 2258/2.11.93, όπως ισχύει, και β) συμμετέχει ως μέλος στο Σύστημα Διακανονισμού Εντολών Πληρωμής σε ευρώ σε Συνεχή Χρόνο (ΕΡΜΗΣ). Οι λοιπές διατάξεις της ΠΔ/ΤΕ 2258/2.11.93, όπως ισχύουν, παραμένουν αμετάβλητες. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. .502. 14.Γ .α.25 Συνεταιρισμοί